Հավելված
 Ջերմուկ համայնքի ավագանու 2025 թվականի
 մայիսի 27- ի N 45-Լ որոշման

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՎԱՅՈՑ ՁՈՐ ՄԱՐԶ**

**ՋԵՐՄՈՒԿ ՀԱՄԱՅՆՔԻ**

**2025-2026 ԹՎԱԿԱՆԻ**

**ՀԱՄԱՅՆՔԱՅԻՆ ՍՈՑԻԱԼԱԿԱՆ ԾՐԱԳԻՐ**

**Ք. Ջերմուկ, 2025 թ.**

**ԲՈՎԱՆԴԱԿՈՒԹՅՈՒՆ**

[**Նախաբան** 3](#_Toc198733402)

[**ՄԱՍ 1. ՀԱՄԱՅՆՔԻ ՌԵՍՈՒՐՍՆԵՐԻ ԵՎ ԿԱՐԻՔՆԵՐԻ ՄԱՍՆԱԿՑԱՅԻՆ ԳՆԱՀԱՏՄԱՆ ԱՄՓՈՓ ԱՐԴՅՈՒՆՔՆԵՐԸ** 4](#_Toc198733403)

[**1.1.** **Համայնքի ընդհանուր նկարագիրը** 4](#_Toc198733404)

**1․2**․ **Համայնքի սոցիալ-ժողովրդագրական տվյալներ**․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․ **․․․․․․․․․․․․․․․․․․․6**

**1․3․ Համայնքում առկա ենթակառուցվածքներ և այլ տվյալներ**․․․․․․․․․․․․․․․․․․․․․․․․․․․․․․․․․․․․․․․․․․․․․․․8

**1․4․ Սոցիալական, առողջապահական և կրթական ոլորտների մասնագիտական ներուժ․․․․․12**

[**ՀԱՄԱՅՆՔԻ ՍՈՑԻԱԼԱԿԱՆ ԿԱՐԻՔՆԵՐԻ ԵՎ ՌԵՍՈՒՐՍՆԵՐԻ ԳՆԱՀԱՏՄԱՆ ԱՐԴՅՈՒՆՔՆԵՐ** 13](#_Toc198733405)

[**1.5.** **Համայնքի քարտեզագրված ռեսուրսները** 14](#_Toc198733406)

[**1.6. Համայնքի բնակչության քարտեզագրված կարիքները** 16](#_Toc198733407)

[**1.7. Համայնքում առաջնահերթ արձագանքման ենթակա սոցիալական հիմնախնդիրները 2025-2026-թթ․ ժամանակահատվածում** 20](#_Toc198733408)

[**ՄԱՍ 2. ՀԱՄԱՅՆՔԱՅԻՆ ՍՈՑԻԱԼԱԿԱՆ ԶԱՐԳԱՑՄԱՆ ԾՐԱԳՐԵՐԻ ԱՆՁՆԱԳՐԵՐ** 25](#_Toc198733409)

[**2.1.** **Ծրագրի անձնագիր №1** 25](#_Toc198733410)

[2.2. **Ծրագրի անձնագիր №2** 27](#_Toc198733411)

[**2.3.** **Ծրագրի անձնագիր №3** 29](#_Toc198733412)

[**2.4.** **Ծրագրի անձնագիր №4** 31](#_Toc198733413)

**ՄԱՍ 3. ԾՐԱԳՐԵՐԻ ԻՐԱԿԱՆԱՑՄԱՆ ՄՇՏԱԴԻՏԱՐԿՈՒՄԸ ԵՎ ԳՆԱՀԱՏՈՒՄԸ, ԴՐԱՆՑ ՎԵՐԱՆԱՅՈՒՄԸ**․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․32

# **Նախաբան**

*Ջերմուկի համայնքապետարանը, օրենսդրական գործառույթ ունենալով արձագանքելու համայնքի բնակչությանը հանդիպող սոցիալական մարտահրավերներին, միաժամանակ խթանելով բնակիչների մասնակցությունը և ներգրավվածությունն այդ հարցերի նույնականացման և դրանց արձագանքման գործընթացում՝ նախաձեռնել է Ջերմուկ համայնքի տեղական (համայնքային) սոցիալական ծրագրի (այսուհետ՝ ՀՍԾ) մշակման աշխատանքները՝ համայնքային կառույցների և համայնքի բնակիչների մասնակցությամբ։*

*Մասնավորապես, ՀՍԾ հենքով համայնքի բնակչության սոցիալական պաշտպանության կազմակերպումը դիտարկվում է որպես տեղական մակարդակում սոցիալական ծառայությունների պլանավորման գործիք, որը միտված է լրացնելու պետական և հասարակական սեկտորներում սոցիալական ոլորտի ծառայությունների (կրթություն, առողջապահություն, սոցիալական պաշտպանություն) իրավասություններից դուրս մնացած հարցերի լուծումը, որոնք սոցիալական խնդիրներ են առաջացնում բնակչության համար։ Նմանատիպ խնդիրների արդյունավետ լուծման համար սույն ՀՍԾ-ն հիմնվում է սոցիալական խնդիրների լուծման հարցում պետական կառավարման, տեղական ինքնակառավարման մարմինների, մասնավոր հատվածի և քաղաքացիական հասարակության գործողությունների համատեղման ու ներդաշնակեցման սկզբունքի վրա:*

*Սույն փաստաթղթում ամփոփված են համայնքային քննարկումների ընթացքում նույնականացված առավել նշանակալի խնդիրներն ու դրանց արձագանքման ու լուծման ծրագրերը:*

# **ՄԱՍ 1. ՀԱՄԱՅՆՔԻ ՌԵՍՈՒՐՍՆԵՐԻ ԵՎ ԿԱՐԻՔՆԵՐԻ ՄԱՍՆԱԿՑԱՅԻՆ ԳՆԱՀԱՏՄԱՆ ԱՄՓՈՓ ԱՐԴՅՈՒՆՔՆԵՐԸ**

# **Համայնքի ընդհանուր նկարագիրը**

ՀՀ Վայոց ձորի մարզի Ջերմուկ համայնքի կազմում ընդգրկված են Ջերմուկ քաղաքը, Կեչուտ և Գնդեվազ գյուղերը:

2025 թվականի մայիս 8-ի դրությամբ համայնքում հաշվառված է 8241 մարդ։

**Պատմական ակնարկ**

Ջերմուկ համայնքը գտնվում է Վայոց ձորի մարզի արևելյան մասում:

Ջերմուկ առողջարանային քաղաքը գտնվում է  մարզկենտրոն Եղեգնաձորից  50 կմ հյուսիս-արևելք, Արփա գետի ակունքի շրջանում։ Հայաստանի երեք առողջարանային քաղաքներից մեկն է։ Գտնվում է Երևանից 173 կմ հեռավորության վրա: Ջերմուկի տեղում նախկինում եղել է հայկական Ջերմուկ գյուղը: Հետագայում այն օտարերկրացիների կողմից ավերվել է և նրա փոխարեն նոր գյուղ են կառուցել, որը թարգմանաբար կոչել են Իստիսու: Ջերմուկ է վերանվանվել 1924 թվականին։

Քաղաքը գտնվում է ծովի մակերևույթից 2080մ բարձրության վրա գտնվող ոչ մեծ սարահարթում, որը երկու մասի է բաժանվում Արփա գետի գեղատեսիլ կիրճով։ Քաղաքը գտնվում է Հայաստանի Հանրապետության հարավ-արևելյան մասում, Վայոց  ձորի մարզում (պատմական Սյունիք նահանգի Վայոց Ձոր գավառի տարածքում)։ Բնակավայրը հիշատակվում է սկսած XIII դարից՝ պատմիչ Ստեփանոս Օրբելյանի «Պատմություն Նահանգին Սիսական» աշխատության մեջ։ Սակայն քաղաքի տարածքում գտնվող հին կիկլոպյան ամրոցի և VIII դարի եկեղեցու ավերակներն ու մնացորդները խոսում են այն մասին, որ հանքային ջրերի ակունքների մոտ գտնվող Ջերմուկ բնակավայրը գոյություն է ունեցել շատ վաղուց։

Ջերմուկի կազդուրիչ հանքային ջրերը դեռ շատ հնուց օգտագործվել են ինչպես հասարակ ժողովրդի, այնպես էլ Սյունաց իշխանների կողմից՝ ամենատարբեր հիվանդությունների բուժման նպատակով։ Չնայած պատմական հարուստ անցյալին, այսօրվա նոր քաղաքի հիմքը դրվել է միայն 1940 թվականին՝ առաջին առողջարանի կառուցման ավարտով։ Հետագա տարիներին Ջերմուկը կառուցվել ու կառուցապատվել է, ստեղծվել են բոլոր հնարավորությունները ինչպես բնակչության, այնպես էլ հանգստացողների ակտիվ հանգստի, առողջության վերականգնման և զբոսաշրջության համար։ 1967  թվականին քաղաքը ձեռք է բերում հանրապետական նշանակության քաղաքի, իսկ 1970 թվականին՝ համամիութենական նշանակության առողջարանի կարգավիճակ։ 1980-ականներին քաղաքն ուներ շուրջ 10 000 բնակիչ, շուրջ 2000 մահճակալով առողջարանների ու պանսիոնատների ցանց՝ ակտիվ հանգստի և բուժման համար նախատեսված բոլոր ենթակառուցվածքներով ու ծառայություններով։ Օբյեկտիվ պատճառներով առողջարանային քաղաքի ակտիվ կյանքը 1990-ականներից մեծ տեղատվություն ապրեց, որը սկսեց աշխուժանալ 1990-ական թվերի վերջերից։ Հայաստանի Հանրապետության կառավարության 2008 թվականի սեպտեմբերի
18-ի N 1064-Ն որոշմամբ քաղաքը հայտարարվել է զբոսաշրջության կենտրոն:

Վարչական տարածքը շուրջ 25 հազար հեկտար է։ Երևանի հետ կապվում է երկու ավտոմայրուղիներով, որոնցից «Ջերմուկ-Երասխ-Երևան» մայրուղին ավելի կարճ է և կազմում է շուրջ 170 կմ։ Քաղաքն ունի լեռնային կլիմա։ Ամառը զով է, ձմեռը՝ երկարատև և ձյունառատ։ Արևափայլի տևողությանը կազմում է տարեկան 2300 ժամ։ Օդի օրական միջին ջերմաստիճանը Ջերմուկում կազմում է՝ գարնանը՝ +0.4°C, ամռանը՝ +15.3°C, աշնանը՝ + 4.9°C, ձմռանը՝ -9°C: Հունվարի միջին ջերմաստիճանը –9°C է, նվազագույնը՝ –35°C, հուլիսինը՝ 18°C, առավելագույնը՝ 32°C, տարեկան տեղումները՝ մոտ 800 մմ, հարաբերական խոնավությունը՝ 45–48%, արևափայլքի տևողությունը՝ 2340 ժ։

**Կեչուտ** գյուղի հեռավորությունը Ջերմուկից 3 կմ է, մարզկենտրոնից՝ 46 կմ, մայրաքաղաքից՝ 170 կմ, ծովի մակարդակից գտնվում է 1900 մ բարձրության վրա: Գյուղի հիմնադրման ստույգ տարեթիվը հայտնի չէ, սակայն պատմագրությունը վկայում է, որ գյուղը, որպես բնակավայր, գոյություն է ունեցել Ք.ա. 2-րդ հազարամյակից: 13-րդ դարի պատմիչ Ս. Օրբելյանը Վայոց ձոր գավառի 92 գյուղերի ցուցակում Կեչուտը նշում է Երերունք և Ջերմուկ բնակավայրերի կողքին՝ 6 միավոր հարկաբաժնով, և ավելացնում, որ գյուղն ունի հազար տարուց ավելի պատմություն և երբեմն գործել է Ղուշչի, Կուշչի, Կուշչի-Բիլաք անուններով: Գյուղի մեջ մինչև անցյալ դարի 20-ական թվականները պահպանվել էին երեք եկեղեցիներ: Նախնիների մի մասը տարբեր ժամանակներում այստեղ են տեղափոխվել Նախիջևանի՝ Զնաբերդ և Զանգեզուրի տարբեր գյուղերից։ Մեր օրերում Կեչուտի բնակիչները հիմնականում զբաղվում են հացահատիկային և կերային կուլտուրաների մշակությամբ և անասնապահությամբ: Գյուղում կա 2 մատուռ:

**Գնդեվազ**  գյուղի հեռավորությունը Ջերմուկից 12 կմ է, մարզկենտրոնից՝ 30կմ, մայրաքաղաքից՝ 163 կմ, ծովի մակարդակից գտնվում է 1850 մ բարձրության վրա: Գնդեվազը պատմական Հայաստանի Սյունիք աշխարհի Վայոց ձոր գավառի հնագույն բնակավայրերից է։ Առաջին գրավոր հիշատակությունը Սիսական տան մեծ պամիչ Ս. Օրբելյանինն է, ուր ասվում է, որ Սյունաց Սոփի իշխանուհին Վայոց Ձորի Գնդեվանք եկեղեցին կառուցելու հետ (936 թ) հիմնել է նաև համանուն գյուղը և նվիրել վանքին։ Չնայած պատմիչի այս տեղեկությանը՝ տարածքի պատմամշակութային որոշ հուշարձաններ թույլ են տալիս պնդելու, որ բնակավայրը շատ ավելի հին է։ Պատմական հնություններից են Գնդեվազում գտնվող Սբ. Աստվածածին քարաշեն եկեղեցին (1686 թ.) և 11-րդ դարի ջրանցքը։ Գնդեվազի ջրանցքը կառուցվել է 1008 թ, Սյունիքի Վասակ թագավորի ժամանակ։ Վանքի վանահայր Սարգիսը Դիտավոր լեռան վրայից Ձկնարած գետի ակունքից ջուր է բերել տալիս։ Ջրանցքի երկարությունը 22 կմ է։ Այն ժամանակներում ջրանցքի ջրով ոռոգվել են մոտ 400 հա վանքապատկան հողեր, այժմ՝ մոտ 1000 հա։ Գնդեվազի այժմյան վարչական տարածքում պահպանվել են պատմական մի քանի բնակատեղիների ավերակներ, որոնց ուսումնասիրությունը կարևոր է։ Գյուղի ներկայիս բնակիչների նախնիները 19-րդ դարի առաջին կեսին Պարսկաստանի Խոյ և Սալմաստ գավառներից Վայոց Ձորի Խաչիկ, Գնիշիկ, Արենի   գյուղերում վերաբնակված, ապա մասամբ Գնդեվազ տեղափոխված բնակիչների սերունդներն են։ Բնակչությունը զբաղվում է անասնաբուծությամբ, դաշտավարությամբ և այգեգործությամբ: Գնդեվազից 2 կմ հարավ-արևմուտքում է գտնվում «Գնդեվանք»-ի համալիրը (X-XVII դարեր) և իջևանատունը (X-XIII դարեր), գյուղի հյուսիսային մասում՝ XVII-XVIII դարերի պարիսպը, 1 կմ հյուսիս՝ Սբ. Խաչ մատուռը (XIX դար), ավերակ եկեղեցին (XVII-XVIII դարեր), բերդի ավերակներ (ուշ միջնադար) և XI-XIX դարերի խաչքարեր։

* 1. **ՀԱՄԱՅՆՔԻ ՍՈՑԻԱԼ-ԺՈՂՈՎՐԴԱԳՐԱԿԱՆ ՏՎՅԱԼՆԵՐ**

*(ներկայացվում են համայնքի սոցիալական կարիքների և ռեսուրսների գնահատման ընթացքում հավաքագրված տվյալները)*

*Աղյուսակ 1*

|  |  |  |  |  |
| --- | --- | --- | --- | --- |
|  | **Տվյալը****(տվյալները ձեռքբերելու անհնարինության դեպքում կարող է նշվել «Տվյալներ չկան»)** | **․․․ ժամանակահտվածի դրությամբ** | **․․․ ժամանակահտվածի դրությամբ** | **․․․ ժամանակահտվածի դրությամբ** |
| **1** | **Մշտական բնակչության թիվ, որից՝** | **8241** |  |  |
| **1․1** | **արական** | **4100** |  |  |
| **1․2** | **իգական** | **4141** |  |  |
| **1․3** | **մինչև 18 տարեկան, որից՝** | **1577** |  |  |
| **1․3․1** | **արական** | **849** |  |  |
| **1․3․2** | **իգական** | **728** |  |  |
| **1․4** | **65-75 տարեկաններ, որից՝** | **1402** |  |  |
| **1․4․1** | **արական** | **677** |  |  |
| **1․4․2** | **իգական** | **725** |  |  |
| **1․5** | **75-րց բարձր, որից՝** | **610** |  |  |
| **1․5․1** | **արական** | **245** |  |  |
| **1․5․2** | **իգական** | **365** |  |  |

*Աղյուսակ 2*

|  |  |  |
| --- | --- | --- |
|  | **Տվյալը** | **․․․ ժամանակահտվածի դրությամբ****(տվյալները ձեռքբերելու անհնարինության դեպքում կարող է նշվել «Տվյալներ չկան»)** |
|  |  |  |
| **2** | **Տնային տնտեսությունների թիվ** | **2100** |  |  |
| **3** | **Երեխաների (0-18 տարեկան) թիվ** | **1760** |  |  |
| **4** | **Գործազուրկներ, որից՝** | **132** |  |  |
| **4․1** | **Կանայք** | **77** |  |  |
| **4․2** | **Աշխատաշուկայում անմրցունակ աշխատանք փնտրողներ, ընդամենը, որից՝** | **247** |  |  |
| **4․2․1** | **Կանայք** | **143** |  |  |
| **5** | **Աշխատանք փնտրող անձանց թիվը, որից՝** | **247** |  |  |
| **5․1** | **Կանայք** | **143** |  |  |
| **6** | **Հաշմանդամություն ունեցող անձանց թիվը** |  |  |  |
| **7** | **Հաշվառված hաշմանդամություն ունեցող երեխաների թիվը** |  |  |  |
| **8** | **Ընտանիքի անապահովության գնահատման համակարգում 28.01 միավորից բարձր միավոր ունեցող ընտանիքների թիվը** | **200** |  |  |
| **9** | **Բազմազավակ ընտանիքների թիվը /4 և ավելի երեխա ունեցող ընտանիքների թիվ/** | **35** |  |  |
| **10** | **Միայնակ բնակվող տարեցների թիվը** | **100** |  |  |
| **11\*** | **Անժառանգ տարեցների թիվը** | **30** |  |  |
| **12** | **Միածնող ընտանիքների թիվը /ՄՍԾ-ում գրանցված ծնողներից մեկին կորցրած ընտանիքները/** |  |  |  |
| **13** | **Զարգացման առանձնհատկություններ ունեցող երեխաների թիվը** |  |  |  |
| **14** | **Տեղահանված, փախստական կամ ապաստան հայցող անձանց կամ ընտանիքների թիվը** | **150/50** |  |  |
| **15** | **Կրթությունեից դուրս մնացած երեխաների թիվը** | **0** |  |  |
| **16** | **Կենսաթոշակառուների թիվը** |  |  |  |
| **17** | **Ընտանեկան կամ կենցաղային բռնության դեպքեր** | **5** |  |  |
| **18** | **Հրատապ արձագանք պահանջող իրավիճակներից (այդ թվում՝ արտակարգ կամ ռազմական) տուժած անձանց կամ ընտանիքների թիվ** | **0** |  |  |
| **20** | **Հոգեկան կամ մտավոր առողջության խնդիր ունեցող անձանց թիվը ընդամենը, որից՝**  |  |  |  |
| **20․1** | **Երեխաներ** |  |  |  |

* 1. **ՀԱՄԱՅՆՔՈՒՄ ԱՌԿԱ ԵՆԹԱԿԱՌՈՒՑՎԱԾՔՆԵՐ ԵՎ ԱՅԼ ՏՎՅԱԼՆԵՐ**

*(ներկայացվում են համայնքի սոցիալական կարիքների և ռեսուրսների գնահատման ընթացքում հավաքագրված տվյալները)*

|  |  |  |
| --- | --- | --- |
| **Անվանում** | **Քանակ** | **Նկարագրություն(եթե առկա է)** |
| **ՆՈՒՀ-երի թիվը** | **2** |  |
| **ԲԿ-ների թիվը** | **1** | **Առողջության կենտրոն** |
| **ԱԱՊ և ամբոլատորիա** | **1** |  |
| **Մշակույթի/Արվեստի դպրոցների թիվը** | **2** |  |
| **Սպորտդպրոցների թիվը** | **0** |  |
| **Արտադպրոցական կրթական հաստատությունների թիվը** | **3** | **«Ջերմուկ համայնքի մարզամշակությաին կենտրոն» ՀՈԱԿ, Մանկական Զարգացման Հիմնադրամ, ԹՈՒՄՈ** |
| **Սոցիալական ուղղվածությամբ ՀԿ-ների թիվը** | **4** |  |
| **Համայնքի բալանսում առկա  չօգտագործվող շինությունների թիվը** | **0** |  |
| **Սոցիալական բնակարանների թիվը** | **0** |  |
| **Համայնքում ԲՈՒՀ-երի թիվը** | **0** |  |
| **Այլ** |  |  |

Այլ տվյալներ

|  |
| --- |
| 1. **Տրանսպորտային հաղորդակցություն**
 |
| **Տրանսպորտային կապը մարզկենտրոնի հետ** | **50 կմ,**  |
| **Տրանսպորտային կապը մայրաքաղաքի հետ** | **172 կմ** |
| **Ներհամայնքային տրանսպորտ** | **Առկա** |
| **Տրանսպորտային կապը հարևան համայնքի և մայրաքաղաքի հետ** | **Առկա** |
| 1. **Տնտեսական ներուժը**
 |
| **Համայնքում սոցիալական պատասխանատվություն ցուցաբերած մասնավոր կազմակերպություններ** | **10** |
| **Համայնքում խոշոր հարկատուների առկայություն** | **Առկա** |
| **Այլ (հյուրանոցներ, առողջարաններ )** | **Առկա** |
| 1. **Սոցիալական աջակցության պետական կառույցները համայնքում**
 |
| **Համայնքում պետական դրամաշնորհով սոցիալական ծառայություններ** | **Մանկական Զարգացման Հիմնադրամ** |
| **Համայնքում սոցիալական ծառայություններ մատուցող պետական հաստատություններ (ՄՍԾ ՏԿ, ՊՈԱԿ, այլ)** | **ՄՍԾ Ջերմուկի տարածքային կենտրոն** |
| **Սոցիալական ծառայություններ տրամադրող համայնքային ոչ առևտրային կազմակերպոթյունների առկայությունը և տրամադրվող ծառայությունները** | **Առկա չեն** |
| **Այլ** |  |
| 1. **Սոցիալական աջակցության ոլորտի ՔՀԿ-ներ**
 |
| **Համայնքում սոցիալական ուղղվածությամբ ՀԿ-ներ** | **Առկա են** |
| **Համյանքում սոցիալական խմբերի ներկայացուցիչների ոչ ֆորմալ նախաձեռնություն՝** | **Առկա են** |
| **Սոցիալական տաբեր խմբերի շահերը պաշտպանող ՔՀԿ-ներ** | **Առկա են** |
| **Միջազգային դոնոր կազմակերպությունների ներկայացուցչություններ** | **Առկա չեն** |
| **Իրավապաշտպան, տեղեկատվական թեժ-գծեր կամ վստահության հեռախոսահամարներ** | **Առկա են** |
| **Համայնքում բարեգործական հիմնադրամներ** | **Առկա չեն** |
| **Այլ** |  |
| 1. **Սոցիալական ծառայությունների էկոհամակարգը համայնքում**
 |
| **Համայնքում սոցիալական ծառայություններ մատուցող մասնավոր կազմակերպություններ** | **Առկա չեն** |
| **Համայնքում սոցիալական ծառայությունների մատուցող ՔՀԿ-ներ** | **Առկա չեն** |
| **Այլ** |  |
| **Սոցիալական ծառայությունների նախորդ տարիների փորձառութունը** ***(ներկայացնել վերջին երեք տարվա ընթացքում համայնքում սոցիալական ծառայություններ տրամադրած կազմակերպությունների տվյալները և տրամադրած ծառայությունները, որոնց գործունեությունը տվյալ պահին դադարեցված է կամ ավարտված, նշել նաև դադարեցման պատճառները և շարունակականությունն ապահովելու նպատակահարմարությունը)*** |  |

* 1. **ՍՈՑԻԱԼԱԿԱՆ, ԱՌՈՂՋԱՊԱՀԱԿԱՆ ԵՎ ԿՐԹԱԿԱՆ ՈԼՈՐՏՆԵՐԻ ՄԱՍՆԱԳԻՏԱԿԱՆ ՆԵՐՈՒԺ**

|  |  |  |
| --- | --- | --- |
| **Ոլորտը** | **Մասնագետներ** | **Տվյալներ,** |
| **Սոցիալական** | 1. **Սոցիալական աշխատողներ**
 | **6** |
| 1. **Սոցիալական մանկավարժ**
 | **1**  |
| 1. **Սոցիալական սատարողներ և սոցիալական սպասարկման այլ մասնագետներ**
 | **3** |
| **Հոգեբանական** | 1. **Հոգեբան**
 | **3** |
| 1. **մանկական հոգեբան**
 | **1**  |
| 1. **հոգեթերապևտ**
 | **1**  |
| **Բժշկական** | 1. **Նյարդաբան**
 | **1**  |
| 1. **Հոգեբույժ**
 | **1**  |
| 1. **այլ (նշել)**
 |  |
| **Իրավական** | 1. **Փաստաբաններ**
 | **1** |
| 1. **Իրավաբաններ**
 | **1**  |
| 1. **Իրավախորհդատու**
 | **1**  |
| **Կրթական-մասնագիտական** | **Կրթական ծրագրերով զբաղվող մասնագետներ, կարիերայի կենտրոններ, մասնագիտական կողմնորոշման մասնագետներ և այլ( քոլեջներ և ՄՍԾ)** | **2**  |
| **Հարբժշկական** | **Կինեզիոլոգ** | **5**  |
| **Լոգոպեդ** | **1** |
| **Հատուկ մանկավարժ** | **5**  |
| **Արտ-թերապիստ** | **1**  |

# **ՀԱՄԱՅՆՔԻ ՍՈՑԻԱԼԱԿԱՆ ԿԱՐԻՔՆԵՐԻ ԵՎ ՌԵՍՈՒՐՍՆԵՐԻ ԳՆԱՀԱՏՄԱՆ ԱՐԴՅՈՒՆՔՆԵՐ**

**SWOT ՎԵՐԼՈՒԾՈՒԹՅՈՒՆ**

|  |  |
| --- | --- |
| ***S- Ուժեղ կողմեր*** |  ***W- Թույլ կողմեր*** |
| * Համայնքում գործում է Միասնական սոցիալական ծառայության տարածքային կենտրոնը, որը տրամադրում է սոցիալական աջակցություն, զբաղվածության ծրագրեր և բժշկասոցիալական փորձաքննություն.
* Համայնքում շատ են իրականացվում կրթական և մշակութային միջոցառումներ
* Գերակշռում են զբոսաշրջային և առողջարանային ենթակառուցվածքները, որոնցով որոշակիորեն լուծված է զբաղվածության խնդիրը
* Համայնքի բյուջեի կառավարման և զարգացման ծրագրերը քննարկվում են ավագանու նիստերում, ինչը հնարավորություն է տալիս բնակիչներին մասնակցել որոշումների կայացման գործընթացին
* Ջերմուկի գյուղական բնակավայրերի առկա պայմանները հնարավորություն են տալիս իրականացնելու գյուղատնտեսական ծրագրեր, որոնք կարող են նպաստել համայնքի տնտեսական, այդ թվում՝ սոցիալական կայունությանը
* Համայնքի փոքրությունը, ինչը թույլ է տալիս լիարժեք բացահայտել բնակչության կարիքները, տիրապետել սոցիալական խնդիրները լուծելուն ուղղված բոլոր ռեսուրսները
 | * Նկատելի է երիտասարդների արտահոսք և տարեց բնակչության գերակշռում, ինչը բարդացնում է տնտեսական ակտիվության պահպանումը և համայնքային կյանքը։
* Տնտեսությունը հիմնականում հիմնված է տուրիզմի վրա, ինչը սեզոնային բնույթ ունի և քիչ է ապահովում կայուն եկամուտ։
* Առողջապահության, հոգեբանական աջակցության, սոցիալական պաշտպանության և ներառական կրթության ոլորտներում կան ենթակառուցվածքային և մասնագիտական ռեսուրսների պակաս
* Քաղաքացիական մասնակցության մեխանիզմների թուլություն, նախագծերի արդյունավետ իրականացման բացակայություն։
* Սուղ են ֆինանսական ռեսուրսները, իսկ ֆինանսավորման նոր աղբյուրներ գտնելու հնարավորությունները՝ սահմանափակ
 |
| **O - Հնարավորություններ** | **T- Սպառնալիքներ** |
| * **Համայնքի մասնակցային զարգացման ծրագրեր**Ներկայումս Հայաստանը ստանում է միջազգային աջակցության մի շարք սոցիալական և համայնքային զարգացման ծրագրերի շրջանակում (ԵՄ, UNDP, USAID)։
* **Սոցիալական ձեռնարկատիրության զարգացում**Հնարավորություն կա հիմնելու սոցիալական բիզնեսներ՝ տեղական ռեսուրսների վրա հիմնված (օրինակ՝ խոտաբույսեր/դեղաբույսեր, սունկ)։
* **Երիտասարդների ներգրավում և վերադարձ**Եթե ստեղծվեն մասնագիտական վերապատրաստման, նորարարական ձեռնարկությունների աջակցման և համագումարների ծրագրեր, հնարավոր կլինի խթանել երիտասարդների ներգրավվածությունը համայնքային կյանքում։
* **Տեղական ինքնակառավարման բարեփոխումներ**

Ընդհանուր վարչական բարեփոխումները Հայաստանում կարող են մեծացնել համայնքի իրավասությունները՝ ծրագրերի նախագծման ու իրագործման առումով։ | * **Բնապահպանական ռիսկեր և հանքարդյունաբերություն**Ջերմուկի մերձակայքում գործող հանքարդյունաբերական ծրագրերը (օրինակ՝ Ամուլսարի հանքավայրի հարցը) կարող են վնասել բնապահպանական վիճակին, զբոսաշրջությանը և համայնքի առողջությանն ու համերաշխությանը
* **Սեզոնային կախվածություն տուրիզմից**Տուրիստական հոսքերի անկայունությունը կամ քաղաքական իրավիճակով պայմանավորված սահմանափակումները կարող են կտրուկ բացասական ազդեցություն ունենալ համայնքի տնտեսության վրա
* **Տեխնոլոգիական պակաս**Թվային ենթակառուցվածքի և հմտությունների պակասը խոչընդոտում է նորարարական սոցիալական ծրագրերի իրագործմանը, հատկապես՝ կրթության և առողջապահության ոլորտներում։
 |

# **Համայնքի քարտեզագրված ռեսուրսները**

Ներկայացվում են համայնքում քարտեզագրված մարդկային և ենթակառուցվածքային ռեսուրսները․

|  |  |
| --- | --- |
| **ՄԱՐԴԿԱՅԻՆ ՌԵՍՈՒՐՍՆԵՐ** | * Համայնքային ծառայողներ
* Սոցիալական պաշտպանության բնագավառի մասնագետներ
* Ակտիվ քաղաքացիներ
* Կամավորներ
* Երիտասարդներ
* Բարերարներ և գործարարներ
 |
| **ՀԱՄԱՅՆՔՈՒՄ ԳՈՐԾՈՂ** **ՊԵՏԱԿԱՆ, ՀԱՄԱՅՆՔԱՅԻՆ****ԵՎ ՀԱՍԱՐԱԿԱԿԱՆ ԿԱՌՈՒՅՑՆԵՐ** | ***Կրթական (նախադպրոցական)**** 2 նախադպրոցական ուսումնական հաստատություն (համայնքային ենթակայության, որից 1-ը քաղաքային, 1-ը՝ գյուղական) ՀՈԱԿ

***Կրթական (հանրակրթական)**** 1 հիմնական դպրոց (մարզպետի աշխատակազմի ենթակայության) ՊՈԱԿ
* 2 միջնակարգ դպրոց (մարզպետի աշխատակազմի ենթակայության) ՊՈԱԿ
* 1 կրթահամալիր (ԿԳՄՍՆ ենթակայության) ՊՈԱԿ

***Մարզամշակութային.***•«Ջերմուկ համայնքի մարզամշակութային կենտրոն» ՀՈԱԿ (համայնքային ենթակայության)***Կրթամշակութային.**** «ՀՀ Վայոց ձոր մարզի Ջերմուկ համայնքի Շառլ Ազնավուր անվան արվեստի դպրոց» ՀՈԱԿ (համայնքային ենթակայության)
* «ՀՀ Վայոց ձոր մարզի Ջերմուկ համայնքի Ռոմանոս Մելիքյանի անվան արվեստի դպրոց» ՀՈԱԿ (համայնքային ենթակայության)

***Առողջապահական**** «Ջերմուկի առողջության կենտրոն» ՓԲԸ (Մարզպետի աշխատակազմի ենթակայության)
* «Գնդևազի բուժամանկաբարձական կետ» (Մարզպետի աշխատակազմի ենթակայության)

***Սոցիալական պաշտպանություն (այդ թվում զբաղվածություն)**** Միասնական սոցիալական ծառայության Ջերմուկի տարածքային կենտրոն (ՄՍԾ, ՀՀ Աշխատանքի և սոցիալական հարցերի նախարարության ենթակայության)
* ՄՍԾ Ջերմուկի տարածքային կենտրոնի սոցիալական համագործակցության համակարգող խորհուրդ (գործում է հասարակական սկզբունքով)
* Ջերմուկի համայնքապետարանի աշխատակազմի սոցիալական աջակցության, առողջապահության, կրթության, մշակույթի, սպորտի, երիտասարդության հարցերով բաժին (կառուցվածքային ստորաբաժանում)
* Ջերմուկ համայնքի ավագանու մշակույթի, կրթության, սպորտի և սոցիալական հարցերի մշտական հանձնաժողով (ավագանու անդամների կողմից համայնքապետարանի աշխատակազմ ներկայացվող սոցիալական աջակցության խնդիրներով հասցեագրված դիմումները ուսումնասիրելու նպատակող ստեղծված մշտական գործող հանձնաժողով)
* Ջերմուկ համայնքի ղեկավարին կից խնամակալության և հոգաբարձության հանձնաժողով
* ‹‹Մանկական Զարգացման Հիմնադրամ›› (իրականացնում է զարգացման առանփնահատկություններ ունեցող երեխաների ցերեկային խնամք, այլ ծառայություններ, կյանքի դժվարին իրավիճակում հայտնված երեխաների աջակցության ծրագրեր)

***Հասարակական կազմակերպություններ.**** «Լույսի Շողեր» ՀԿ
* «Սըլուշն ՀԱԲ» համայնքային զարգացման ՀԿ
* «Սյունիք-Զարգացում» ՀԿ

***Կրոնական**** Հայաստանի Ավետարանական Եկեղեցի / 2 հարանվանություն

***Հայ Առաքելական Եկեղեցու Վայոց ձորի թեմի եկեղեցիներ.******Ջերմուկ քաղաքում գործող եկեղեցի.**** Սուրբ Գայանե եկեղեցի (Ձախափնյակ թաղամաս)

***Գյուղական բնակավայրերում գործող 1 եկեղեցի.**** Գնդեվազի Գնդեվանք եկեղեցի
 |

**1.6. Համայնքի բնակչության քարտեզագրված կարիքները**

Ջերմուկ համայնքի բնակչության կարիքները առանձնացվել են ըստ առանձին խոցելի խմբերի՝ յուրաքանչյուրի դեպքում դիտարկելով առավել նշանակալիները: Մասնավորապես, դիտարկվել են հետևյալ խմբերը՝ երեխաներ, երիտասարդներ, տարեցներ, կանայք, հաշմանդամություն ունեցող անձինք, անապահով ընտանիքներ, տեղահանվածներ, պատերազմի մասնակիցներ, զոհվածի ընտանիքներ: Յուրաքանչյուր խմբի համար առանձնացվել է կարիքների երկու խումբ՝ հիմնական և լրացուցիչ: Ի լրումն, նաև դիտարկվել ու առանձնացվել են համայնքում առկա այն կարիքներն ու հիմնախնդիրները, որոնք ունեն ընդհանրական բնույթ:

**ԵՐԵԽԱՆԵՐ**

**ՀԻՄՆԱԿԱՆ ԿԱՐԻՔՆԵՐ**

1. **Հաշմանդամություն ունեցող երեխաների համար ժամանցային կենտրոնների բացակայություն.** չնայած համայնքում երիտասարդ բնակչության գերակշռող թվին՝ համայնքում հաշմանդամություն ունեցող երեխաների ժամանցի կազմակերպման հնարավորությունները քիչ են, հատկապես խոսքը վերաբերում է համայնքի տարածքում գտնվող գյուղական բնակավայրերին: Խաղահրապարակների հարմարեցվածությունը հաշմանդամություն ունեցող երեխաների կարիքներին, հնարավորություն կընձեռեն կազմակերպելու սոցիալական ներառումը խրախուսող մշակութային, սպորտային միջոցառումներ:
2. **Բուլլինգի առկայություն.** դպրոցներում հանդիպում են *(մանկավարժ-երեխա, երեխա-երեխա երեխա-մանկավարժ հարաբերություններում)* բուլինգի դեպքեր:
3. **Ծնողավարման հմտությունների պակաս.** համայնքում ծնողների շրջանում նկատելի է ծնողավարման հմտությունների պակաս,որը հաճախ զուգորդվում է իրազեկվածության պակասով, մասնավորապես՝ վարքային խնդիրներ ունեցող երեխաների հետ հաղորդակցման ու դաստիարակության դեպքում։
4. **Կախվածություն ծխախոտից.** երեխաների շրջանում նկատվում են տարատեսակ կախվածության խնդիրներ, հատկապես մեծ է ռիսկը դպրոցահասակ երեխաների շրջանում (միջին և ավագ դպրոց)՝ հիմնականում պայմանավորված սոցցանցերում ներգրավվածությամբ։

**ԼՐԱՑՈՒՑԻՉ ԿԱՐԻՔՆԵՐ**

Հատուկ մասնագետների ծառայությունները վճարովի են, և կրթության առանձնահատուկ պայմանների կարիք ունեցող երեխաների ընտանիքները վճարունակ չեն, ինչը վնասում է և՛ երեխայի ֆունկցիոնալությանը, և՛ ընտանիքի կենսագործունեությանը։

**ԵՐԻՏԱՍԱՐԴՆԵՐ**

**ՀԻՄՆԱԿԱՆ ԿԱՐԻՔՆԵՐ**

1. **Կախվածություն թմրանյութերից, ալկոհոլից, ծխախոտից, առցանց խաղերից,** որոնք նպաստում են վատ սովորությունների ամրապնդմանը և տարածվածությանը։
2. **Զբաղվածության խնդիր.** սահմանափակ աշխատատեղերը երիտասարդների համար գրավիչ և նախընտրելի չեն։ Երիտասարդները կարիք ունեն լրացուցիչ կրթական ծրագրերի: Տեսական գիտելիքներն ու հմտությունները գործնականում կիրառելու հնարավորությունները սահմանափակ են, ինչի պատճառով էլ իրենց մասնագիտական գործունեությունը կազմակերպում են համայնքից դուրս:
3. **Ազատ ժամանցի կազմակերպման խնդիր․** ժամանցի վայրերի՝սրճարանների, կինոթատրոնի, զբոսայգիների, համերգասրահների պակաս կամ բացակայություն։ Խնդիրն առկա է հատկապես այն առումով, որ բոլոր երիտասարդներն, այդ թվում՝ հաշմանդամություն ունեցող կամ գործազուրկ, ունեն համատեղ շփման, ժամանցի կազմակերպման և կառուցողական ակտիվություն դրսևորելու անհրաժեշտություն, նման հնարավորություններ համայնքը չունի:

**ՏԱՐԵՑՆԵՐ**

**ՀԻՄՆԱԿԱՆ ԿԱՐԻՔՆԵՐ**

1. **Ազատ Ժամանցի կազմակերպան խնդիր․** զբաղվածության բացակայության և ժամանցի վայրերի պակասի, ինչպես նաև ընտանեկան տարբեր խնդիրների պատճառով առաջանում է **անտեսվածության զգացում,** ինչը բարձրացնում է տարեցների խոցելիությունը և մեկուսացվածությունը։
2. **Իրազեկվածության խնդիր․** տեղեկատվական և իրավաբանական խորհրդատվության պակասն առկա է՝ միայնակ տարեցները ունեն իրավաբանական խորհրդատվության կարիք, մասնավորապես, կապված պետության կողմից տրամադրվող աջակցությունների հետ։
3. Տարեցների համար բժշկական ծառայությունները **ոչ միշտ են մատչելի և հասանելի:**

**ԼՐԱՑՈՒՑԻՉ ԿԱՐԻՔՆԵՐ**

Կենսաթոշակառուների **թոշակի** **անկանխիկ լինելը** խնդիրներ է ստեղծում այն կանխիկացնելու համար, քանի որ տարեցները չունեն անհրաժեշտ հմտություններ, իսկ գյուղական բնակավայրերում ապրող տարեցները պետք է հասնեն կենտրոն՝ կենսաթոշակը ստանալու համար։

**ԿԱՆԱՅՔ**

**ՀԻՄՆԱԿԱՆ ԿԱՐԻՔՆԵՐ**

1. **Կանանց «բեռ»-ի ավելացում՝** կանայք ներգրավված են և՛ տան առօրյա, և՛ երեխաների խնամքի իրականացման, և՛ մասնագիտական գործունեության աշխատանքներում։
2. **Բռնության ենթարկված կանանց համար ճգնաժամային կենտրոնի բացակայություն,** այս առումով խնդիրներ են առաջանում բռնարարին ընտանիքից առանձնացնելու, ինչպես նաև երեխային և մորը ապահով վայր տեղափոխելու հետ կապված։
3. **Կարծրատիպային մտածելակերպ.** հաճախ կանայք մշակութային-սոցիալական կարծրատիպերի ազդեցության ներքո վախենում են իրենց նկատմամբ կիրառված բռնության մասին բարձրաձայնել կամ դիմել համապատասխան աջակցող կառույցների։

**ՀԱՇՄԱՆԴԱՄՈՒԹՅՈՒՆ ՈՒՆԵՑՈՂ ԱՆՁԻՆՔ**

**ՀԻՄՆԱԿԱՆ ԿԱՐԻՔՆԵՐ**

1. **Ֆիզիկական միջավայրի մատչելիության խնդիր.** տեղաշարժման խնդիրներ ունեցող անձանց համար թեքահարթակները քիչ են, բացի այդ հենաշարժողական խնդիրներ ունեցող անձինք չեն կարողանում օգտվել տրանսպորտից կամ ազատ տեղաշարժվել համայնքում:
2. **Զբաղվածության խնդիր.** գործատուները խուսափում են աշխատանք առաջարկել հաշմանդամություն ունեցող անձանց։ Այս խնդիրը լուրջ մարտահրավեր է նաև մտավոր/հոգեկան առողջության խնդիրներ ունեցող անձանց համար։
3. **Ծառայությունների պակաս հաշմանդամություն ունեցող երեխաների/ անձանց**, **ինչպես նաև նրանց ծնողների համար.** վերականգնողական և ցերեկային, այդ թվում նաև սոցիալ-հոգեբանական ծառայությունների պակաս։
4. **Հասարակությունում ինտեգրման խնդիր՝** ֆիզիկական միջավայրի անմատչելիության, ինչպես նաև հաշմանդամություն ունեցող անձանց նկատմամբ առկա անհանդուրժողականության, կարծրատիպերի, հաճախ նաև բուլլինգի պատճառով դժվարություններ են առաջանում հասարակությունում ինտեգրվելու գործընթացում։ Երեխաները չեն կարողանում հաճախել մշակութային կենտրոններ։ Այս առումով առանձնահատուկ անհրաժեշտ է նշել կրթական իրավունքի իրացման խնդիրը։ Վերոնշյալ խնդիրները խոչընդոտում են հաշմանդամություն ունեցող երեխաների մուտքը մանկապարտեզներ և դպրոցներ, ինչպես նաև առաջացնում են դժվարություններ հետագա մասնագիտություն ընտրելու և ստանալու հարցում։
5. **Հատուկ մասնագետների պակաս.** համայնքում առկա է երեխաների հետ աշխատող հատուկ մասնագետների պակաս:

**ԱՆԱՊԱՀՈՎ ԸՆՏԱՆԻՔՆԵՐ**

**ՀԻՄՆԱԿԱՆ ԿԱՐԻՔՆԵՐ**

1. **Բազմազավակ ընտանիքներ**. համայնքում բազմազավակ ընտանիքներն առավել անապահով ընտանիքների թվում են. հիմնականում չունեն միջոցներ կոմունալ վճարումների, վարձավճարների կատարման, երեխաների ժամանցի կազմակերպման կամ բարձրագույն կրթության հետ կապված խնդիրները լուծելու համար։
2. **Նպաստառու ընտանիքները.** նպաստառու ընտանիքների շրջանում նկատվում է կախվածություն սոցիալական աջակցության ծրագրերից, այդ թվում զբաղվածության ծրագրերում ներգրավման մոտիվացիայի բացակայություն: Հիմնականում այս խմբի ընտանիքների մոտ տեսանելի են աղքատության մշակույթի դրսևորումներ, ընտանիքները նախընտրում են չաշխատել ու նպաստ ստանալ կամ ունենալ չգրանցված աշխատանք և զուգահեռ օգտվել պետական նպաստներից։

**ԼՐԱՑՈՒՑԻՉ ԿԱՐԻՔՆԵՐ**

**1**.Համայնքում առկա չեն **ժամանակավոր կացարաններ** անօթևան մնացած անձանց համար։ Ավելին, նման կացարաններ չկան նաև հարակից համայնքներում, որոնցից Հրազդան համայնքը նույնպես կարող էր օգտվել:

**2.**Անապահով ընտանիքների սոցիալական **ակտիվացման հնարավորությունների, զբաղվածության խթանման ծրագրերի պակաս** կա**։**

**ՏԵՂԱՀԱՆՎԱԾՆԵՐ**

**ՀԻՄՆԱԿԱՆ ԿԱՐԻՔՆԵՐ**

1. **Ինտեգրման** **խնդիրներ.** Արցախից բռնի տեղահանված բնակչությունը ամբողջությամբ ինտեգրված չէ համայնքում։
2. **Բնակարանային ապահովման խնդիր.** տեղահանված անձանց համար հիմնական խնդիրներից է կացարանը, վարձով տների պարագայում բնակվարձերը հիմնականում բարձր են։
3. **Աշխատանքի տեղավորման խնդիր.** Արցախից բռնի տեղահանված անձինք, տեղի շուկայի պահանջարկին ծանոթ չլինելով, չեն կարողանում լուծել զբաղվածության խնդիրը։

**ՊԱՏԵՐԱԶՄԻ ՄԱՍՆԱԿԻՑՆԵՐ ԵՎ ՊԱՏԵՐԱԶՄԻ ՀԵՏԵՎԱՆՔՈՎ ԶՈՀ ՈՒՆԵՑՈՂ ԸՆՏԱՆԻՔՆԵՐ**

**ՀԻՄՆԱԿԱՆ ԿԱՐԻՔՆԵՐ**

1. **Զբաղվածության խնդիր.** պատերազմական գործողություններին մասնակցած, հատկապես վիրավորում ստացած և հաշմանդամություն ձեռք բերած երիտասարդների մոտ զբաղվածությունը կարևոր խնդիր է:
2. Պատերազմական գործողությունների մասնակիցների համար **սոցիալ-հոգեբանական աջակցության ծրագրերի** ոչ գրավիչ լինելը**։**

**ԸՆԴՀԱՆՈՒՐ ԿԱՐԻՔՆԵՐ/ ԽՆԴԻՐՆԵՐ**

**ՀԻՄՆԱԿԱՆ ԿԱՐԻՔՆԵՐ**

1. **Աշխատատեղերի սակավություն Ջերմուկ համայնքում․** համայնքի բնակիչները աշխատատեղերի սակավության պատճառով աշխատանք են փնտրում Երևանում, որտեղ հնարավորություններն ավելի մեծ են։ Վերջին տարիներին գործազրկության մակարդակը նվազել է. ՄՍԾ Զբաղվածության բաժինն առաջարկում է մի շարք ծրագրեր գործազուրկ անձանց:
2. **Թափառող շների խնդիր.** Թափառող շների ստերջացման ծառայությունների ձեռքբերումը ժամանակավոր լուծումներ է առաջարկում:

**ԼՐԱՑՈՒՑԻՉ ԿԱՐԻՔՆԵՐ**

1. Համայնքապետարանի և ենթակա կառույցներում աշխատող մասնագետների համար **սոցիալական փաթեթների** բացակայություն։
2. Սպասարկման ոլորտիաշխատակիցների՝ բնակչության հետ հաղորդակցման **հմտությունների զարգացման անհրաժեշտություն։**

**1.7. Համայնքում առաջնահերթ արձագանքման ենթակա սոցիալական հիմնախնդիրները 2025-2026-թթ․ ժամանակահատվածում**

Համայնքային քննարկումների ընթացքում համայնքի բնակչության կարիքների, ինչպես նաև դրանց լուծման հեռանկարների վերաբերյալ առաջարկությունների քննարկումն իրականացվել է ըստ կոնկրետ խոցելի սոցիալական խմբի և իրականացվել է առաջնորդվելով նախորդ հատվածում բացահայտված և համաձայնեցված կարիքների լուծման հնարավորություններով:

|  |  |  |
| --- | --- | --- |
| **N** | **Խումբ/Հիմնախնդիր** | **Առաջարկություն** |
| **1** | Երեխաներ / Խաղահրապարակների սակավություն, բակային ճամբարների բացակայություն, դպրոցներում խմբակների սակավություն | 1. *Խաղահրապարակների քանակի ավելացում, ինչպես նաև խաղահրապարակների հարմարեցում հաշմանդամություն ունեցող երեխաների կարիքներին և խաղահրապարակներում երեխաների սոցիալական ներառմանը և սոցիալական մեկուսացման կանխարգելմանն ուղղված մշակութային և սպորտային միջոցառումների իրականացում*
2. *Հանրակրթական դպրոցներում խմբակների ստեղծման աջակցություն (օր. սպորտային խմբակներ, որոնց միջոցով հնարավոր է կանխարգելել՝ երիտասարդների շրջանում ալկոհոլի և թմրանյութերի օգտագործումը)։ Անհրաժեշտություն կա համայնքային ենթակայության ուսումնական հաստատությունների մասնագետների կազմում ներառել առնվազն 1 սոցիալական աշխատողի և հոգեբանի։*
3. *Բակային ճամբարներ, արշավական ակումբների հիմնում, ռազմական պատրաստվածության ծրագրերի իրականացում։*
 |
| **2** | Երիտասարդներ /մասնագիտական կողմնորոշման փորձի փոխանակման պակաս, պրակտիկայի պակաս | *Երիտասարդների համար փորձի փոխանակման, մասնագիտական կողմնորոշման, պրակտիկայի հնարավորությունների ձեռքբերման (ներառյալ փորձառության ծրագրեր, լրացուցիչ կրթության կենտրոններ), որոնք կվերաբերեն նաև փափուկ հմտությունների (soft skills), ՏՏ գիտելիքների ուսուցմանը և կնպաստեն, որ երիտասարդները հեշտությամբ կարողանան անցնել աշխատանքի։*  |
| **3** | Տարեցներ / ցերեկային ծառայությունների բացակայություն, զբաղվածության ապահովման կարևորություն | 1. *Ցերեկային ծառայությունների մատուցում, ներառյալ տնային սպասարկման ծառայությունը, ինչպես նաև տարեցների համար զբաղվածության խթանման առողջապահական, մշակութային, ժամանցային հնարավորությունների ապահովում։ Նշված ծառայությունը կարող է ներառել նաև ճաշարան, շրջիկ կամ մոբիլ ծառայություններ։*
2. *Զբաղվածության խթանման ծրագրերի շրջանակում կարող են կազմակերպվել ձեռագործության խմբակներ և ստացված արտադրանքի իրացման համար նախատեսվում է ստեղծել*

*տարեցների կողմից պատրաստված ձեռագործ աշխատանքների իրացման կետ* |
| **4** | Հաշմանդամություն ունեցող անձինք / մասնագիտական ուսուցման, վերապատրաստումների, ինչպես նաև զբաղվածության ապահովման անհրաժեշտություն խմբակների բացակայություն, տնային խնամքի, զբաղվածության ապահովման կարիք, հարմարեցված ենթակառուցվածքների սակավություն, ինչպես նաև հաշմանդամություն ունեցող անձանց սոցիալական ներառման ապահովման նպատակով սոցիալական միջավայրի հարմարեցման կարիք | 1. *Ցերեկային ծառայություն հաշմանդամություն ունեցող անձանց համար, որը կներառի արհեստագործական խմբակներ՝ ինքնազբաղվածության հնարավորությունների ստեղծման նպատակով։*
2. *Վերականգնողական ծառայություն հաշմանդամություն ունեցող անձանց համար, ներառյալ տնային խնամքի, պատրոնաժի ծառայություն։*
3. *Հաշմանդամություն ունեցող անձանց զբաղվածության ապահովման հնարավորությունների ստեղծում։*
4. *Հարմարեցված ենթակառուցվածքներ, թեքահարթակների հարմարեցում, լուսացույցերի ձայնային ազդանշաններ տեսողական խնդիր ունեցող անձանց համար և այլն։*
 |
| **5** | Անապահով ընտանիքներ / մասնագիտական վերապատրաստում,ինքնազբաղվածության խթանում,բնակարանային ֆոնդի բացակայություն | 1. *Մասնագիտական վերապատրաստման ծառայություններ՝ զբաղվածության ապահովման նպատակով։*
2. *Ինքնազբաղվածության խթանման ծրագրեր՝ համատեղելով անհրաժեշտ գործիքների տրամադրումը (վարսահարդարման, մատնահարդարման և այլն)՝ ընտանեկան նպաստ համակարգից հրաժարվելու նախապայմանով։*
 |
| **6** | Պատերազմի մասնակիցներ և պատերազմի հետևանքով զոհ ունեցող ընտանիքներ / մասնագիտական վերապատրաստում, ինքնազբաղվածության խթանում | 1. *Մասնագիտական վերապատրաստման ծառայություններ՝ զբաղվածության ապահովման նպատակով։*
2. *Ինքնազբաղվածության խթանման ծրագրեր՝ համատեղելով անհրաժեշտ գործիքների, նյութերի տրամադրումը (ընտանի կենդանիներ, մեղուներ և այլն)։*
 |
| **7** | Լրացուցիչ կարիքներ / մասնագիտական հմտությունների զարգացում | 1. *Շարունակական հմտությունների զարգացման դասընթացներ օգնող մասնագետների համար։*
2. *Արտակարգ իրավիճակների պատրաստվածության դասընթացներ համայնքի բնակիչների համար։*
 |

Վերոշարադրյալ սոցիալական հիմնախնդիրների շարքը, որոնց բախվում են Ջերմուկ համայնքի բնակիչները, բավականին լայն է։ Ըստ այդմ, հաշվի առնելով սոցիալական հիմնախնդիրների արձագանքման ռեսուրսների սահմանափակությունը *(ինչպես նյութական, այնպես էլ մարդկային*) որդեգրվել է սոցիալական հիմնախնդիրների արձագանքման աստիճանական մոտեցում, ինչը ենթադրում է սոցիալական հիմնախնդիրների սահմանում՝ ըստ առաջնահերթության։

2025-2026 թթ․ ընկած ժամանակահատվածում առավել առաջնահերթ է համարվում հետևյալ սոցիալական հիմնախնդիրներին արձագանքելը՝

**1.8. ՀԻՄՆԱԽՆԴԻՐՆԵՐԻ ԼՈՒԾՄԱՆՆ ՈՒՂՂՎԱԾ ՍՈՑԻԱԼԱԿԱՆ ԾԱՌԱՅՈՒԹՅՈՒՆՆԵՐԻ ՏԵՍԱԿՆԵՐ**

 Համայնքում կարող են մատուցվել հետևյալ ոչ ֆինանսական սոցիալական ծառայությունները՝

**1․ Բնաիրային օգնություն**

Տրամադրվում է համայնքի բնակիչներին՝ իրենց դիմումի, մասնագիտական վերլուծության և մշտական հանձնաժողովի համաձայնության՝ դրական եզրակացության դեպքում։ Տրամադրվում է սննդի, հագուստի, կոշիկի, դեղորայքի կամ « սոցիալական քարտ»-ի տեսքով։

Ֆինանսավորումը իրականացվում է համայնքապետարանի սոցիալապես անապահով անձանց աջակցության համար նախատեսված բյուջեով և յուրաքանչյուր ընտանիքի տրամադրվում է տարեկան առավելագույնը 2 անգամ։

**2 Հոգեբանական աջակցություն**

Տրամադրվում է համայնքի այն բնակիչներին, որոնք կարիքի գնահատման արդյունքում ունեն հոգեկան առողջության հետ կապված խնդիրներ․

Հոգեբանի ծառայություն՝ հոգեսոցիալական աջակցության կենտրոն, որը համայնքի բնակիչներին սպասարկում է անվճար․

Ֆինանսավորումը իրականացվում է համայնքի, ՀԿ-ների կամ անհատ բարերարների կողմից:

**3 Տարեցների ցերեկային կենտրոնների կազմակերպում/ստեղծում**

Տրամադրվում է համայնքի տարեցներին՝ նրանց առօրյա զբաղմունքով ապահովվելու նպատակով

**4 Սոցիալական ձեռներեցության խթանում**

Համայնքում ձեռնարկվում և իրականացվում է սոցիալական ձեռներեցություն։

Անհրաժեշտության դեպքում համայնքը կիրականացնի սոցիալական ձեռներեցություն՝ այլ կամ դոնոր կազմակերպություններից ստացված միջոցների հաշվին։

# **ՄԱՍ 2. ՀԱՄԱՅՆՔԱՅԻՆ ՍՈՑԻԱԼԱԿԱՆ ԶԱՐԳԱՑՄԱՆ ԾՐԱԳՐԵՐԻ ԱՆՁՆԱԳՐԵՐ**

# **Ծրագրի անձնագիր №1**

«Բնաիրային օգնության տրամադրում» համայնքային սոցիալական ծրագրի անձնագիր

|  |
| --- |
| **Անվանումը՝** Բնաիրային օգնության տրամադրում |
| Խնդիր, որի լուծմանն է միտված ծրագիրը | Բնակչության սոցիալական պաշտպանություն |
| Ծրագրի անմիջական նպատակ | Բնաիրային օգնության միջոցով սոցիալական աջակցություն տրամադրել կյանքի դժվարին իրավիճակում հայտնված անձանց կամ ընտանիքներին։ |
| Ծրագրի հիմնականարդյունքներ | սննդի, հագուստի, կոշիկի, հիգիենայի միջոցների, երեխաների խնամքի պարագաների, դեղերի, առաջին անհրաժեշտության կենցաղային այլ ապրանքների կարիքների բավարարում:  |
|  Շահառուների թիվը | Կանխատեսվող | Թիրախային արժեքներ |
| 2025 | 2025 | 2026 |
| 150 | 150 | 200 |
| Ծրագրի միջանկյալարդյունքներ |  |
|  | Ելակետայինարժեք | Թիրախային արժեքներ |
| 2025 | 2025 | 2026 |
| 75 | 75 | 100 |
| 1. Ընտրել համայնքում կյանքի դժվարին իրավիճակում հայտնված անձանց կամ ընտանիքներին աջակցություն տրամադրելու համար համապատասխան ապրանքներ տրամադրող կազմակերպություններն և նրանց հետ կնքել պայմանագրեր,
2. Սահմանել շահառուների ընտրության չափանիշները և օգնության տրամադրման ընթացակարգերը
3. Մշակել անհրաժեշտ փաստաթղթերի ձևանմուշներ։
 |
| Նախատեսվող պայմանագրերի թիվը | Ելակետայինարժեք | Թիրախային արժեքներ |
| 2025 | 2025 | 2026 |
| 4 | 4 | 6 |
|  |
| Շահառուների ընտրության չափանիշների, ընթացակարգերի, ձևաչափերի փաթեթները | Ելակետայինարժեք | Թիրախային արժեքներ |
| 2025 | 2025 | 2026 |
| 3 | 3 | 3 |
| Ծրագրի հիմնական գործողությունները | * սահմանել նախատեսված աջակցությունը տրամադրող կազմակերպությունների ընտրության չափանիշները (օրինակ՝ խանութների, դեղատների և այլն)
* իրականացնել նշված չափանիշներին բավարարող կազմակերպությունների ընտրություն,
* կազմակերպությունների հետ ստորագրել համապատասխան պայմանագրեր,
* մշակել և հաստատել շահառուների ընտրության չափանիշները,
* մշակել և հաստատել ծրագրի իրականացման ընթացակարգերը, այդ թվում՝ դիմումների ընդունման, կարիքի գնահատման, ուղղորդման, մոնիթորինգի,
* մշակել և հաստատել ծրագրի հիմնական ձևաթղթերի նմուշները,
* մշակել և հաստատել ծրագրի հաշվետվողականության մեխանիզմներ:
 |
| Ծրագրի բյուջեն | 2.000.000 դրամ/տարեկան |
| Ծրագրի իրականացման համար անհրաժեշտ այլ ռեսուրսներ | Ֆինանսավորում, մասնագիտական ներուժ |
| Ծրագրի հիմնական ռիսկերը | Արտակարգ իրավիճակ, ռազմական դրություն |
| Ծրագրի հիմնական շահառուները | Ծրագրի շահառու կարող են հանդիսանալ1. Բազմազավակ՝ 3 և ավելի անչափահաս երեխա ունեցող ընտանիքները2.Միայնակ տարեց՝ 63+ բնակիչներ3.Ընտանիքում 2 և ավելի հաշվանդամության խումբ ունեցող ընտանիքներ4.8 և ավելի շունչ ունեցող ընտանիք, որոնցից ոչ ավել քան 2-ն ունեն մշտական աշխատանք5.Միակողմանի կամ երկկողմանի ծնողազուրկ երեխաների ընտանիքներ6.Զոհվածի ընտանիքներ՝ ծնողներ, կին կամ երեխաներ7. Արցախյան 1-ին, քառօրյա, 44-օրյա պատերազմի վիրավորների ընտանիքներ, որոնք ունեն վիրավորումը հաստատող փաստաթուղթ8.Վերջին 1 տարվա ընթացքում 3 և ավելի վիրահատական միջամտություններ տարած անձի ընտանիքներ*Առաջնահերթությունը տրվում է կրկնակի խոցելիություն ունեցող անձանց, օրինակ՝ բազմազավակ ընտանիքներին, հղի կանանց, առանց ծնողական խնամքի մնացած երեխաներին, տեղահանված անձանց, տարեցներին, հաշմանդամություն կամ անձի ֆունկցիոնալության սահմանափակում ունեցող անձանց և այլն:* |
| Ծրագրի սկիզբ և ավարտ | 2025-2026 |
| Ծրագրի համառոտ նկարագրություն | Սույն ծրագրով նախատեսված է աջակցել համայնքում կյանքի դժվարին իրավիճակում հայտնված անձանց կամ ընտանիքներին բավարարելու իրենց հիմնական կարիքները: Ծրագրի իրականացման շրջանակում նախատեսվում է սոցիալական աջակցությունը տրամադրել աջակցության քարտերի միջոցով: Յուրաքանչյուր ընտանիք կարող է ծրագրից օգտվել 12 ամսվա ընթացքում 1 անգամ: |

# **Ծրագրի անձնագիր №2**

«Հոգեբանական աջակցության տրամադրում» համայնքային սոցիալական ծրագրի անձնագիր

|  |
| --- |
| **Անվանումը՝** Հոգեբանական աջակցություն տրամադրում |
| Խնդիր, որի լուծմանն է միտված ծրագիրը | Բնակչության սոցիալական պաշտպանություն |
| Ծրագրի անմիջական նպատակ | Ջերմուկ համայնքի բնակիչների հոգեկան/հոգեբանական խնդիրների լուծում |
| Ծրագրի հիմնականարդյունքներ | Հոգեկան/հոգեբանական վիճակի վերականգնում, բնականոն կյանքի ձեռքբերում և/կամ պահպանում, սոցիալական ներառում, հոգեհուզական կամ վարքային վերականգնում |
|  Շահառուների թիվը | Ելակետայինարժեք | Թիրախային արժեքներ |
| 2025 | 2025 | 2026 |
| 25 | 25 | 50 |
| Ծրագրի միջանկյալարդյունքներ |  |
|  | Ելակետայինարժեք | Թիրախային արժեքներ |
| 2025 | 2025 | 2026 |
| 30 | 30 | 60 |
| 1․ Համայնքում կյանքի դժվարին իրավիճակում հայտնված անձանց կամ ընտանիքներին աջակցություն տրամադրելու համար համապատասխան ծառայությունները կամ մասնագիտական աջակցություն տրամադրող կազմակերպությունների հետ համագործակցության ընթացակարգերի մշակում և հաստատում։  2․ Սահմանել շահառուների ընտրության չափանիշները և  օգնության տրամադրման ընթացակարգերը 3․ Մշակել անհրաժեշտ փաստաթղթերի ձևանմուշներ |
| Մշակված ընթացակարգերի թիվը | Ելակետայինարժեք | Թիրախային արժեքներ |
| 2025 | 2025 | 2026 |
| 1 | 1 | 3 |
|  |
| Շահառուների ընտրության չափանիշների, ընթացակարգերի, ձևաչափերի փաթեթները | Ելակետայինարժեք | Թիրախային արժեքներ |
| 2025 | 2025 | 2026 |
| 1 | 1 | 2 |
| Ծրագրի հիմնական գործողությունները | * սահմանել աջակցությունը տրամադրելու ընթացակարգեր
* մշակել և հաստատել շահառուների ընտրության չափանիշները,
* մշակել և հաստատել ծրագրի իրականացման ընթացակարգեր, այդ թվում՝ դիմումների ընդունման, կարիքի գնահատման, ուղղորդման, մոնիթորինգի,
* մշակել և հաստատել ծրագրի հիմնական ձևաթղթերի նմուշները,
* մշակել և հաստատել ծրագրի հաշվետվողականության մեխանիզմները:
 |
| Ծրագրի բյուջեն | իրավիճակային |
| Ծրագրի իրականացման համար անհրաժեշտ այլ ռեսուրսներ | Մասնագիտական ներուժ |
| Ծրագրի հիմնական ռիսկերը | Արտակարգ իրավիճակ, ռազմական դրություն |
| Ծրագրի հիմնական շահառուները | Կյանքի դժվարին իրավիճակում հայտնված անձինք կամ ընտանիքները: *Առաջնահերթությունը տրվում է կրկնակի խոցելիություն ունեցող անձանց, օրինակ՝ բազմազավակ ընտանիքներին, հղի կանանց, առանց ծնողական խնամքի մնացած երեխաներին, տեղահանված անձանց, տարեցներին, հաշմանդամություն կամ անձի ֆունկցիոնալության սահմանափակում ունեցող անձանց:* |
| Ծրագրի սկիզբ և ավարտ | 2025-2026 |
| Ծրագրի համառոտ նկարագրություն | Սույն ծրագրով նախատեսված է աջակցել համայնքի՝ կյանքի դժվարին իրավիճակում հայտնված անձանց կամ ընտանիքներին բավարարելու իրենց հիմնական կարիքները: Ծրագրի իրականացման շրջանակում նախատեսվում է հոգեբանական աջակցությունը տրամադրել հոգեբանի/հոգեբույժի միջոցով:  |

# **Ծրագրի անձնագիր №3**

«Տարեցների ցերեկային կենտրոնների կազմակերպում/ստեղծում» համայնքային սոցիալական ծրագրի անձնագիր

|  |
| --- |
| **Անվանումը՝** Տարեցների ցերեկային կենտրոնների կազմակերպում/ստեղծում |
| Խնդիր, որի լուծմանն է միտված ծրագիրը | Բնակչության սոցիալական պաշտպանություն |
| Ծրագրի անմիջական նպատակ | Կազմակերպել/ստեղծել տարեցների ցերեկային զբաղմունքի կենտրոններ, ապահովվել տարեցների ազատ ժամանցի արդյունավետությունը |
| Ծրագրի հիմնականարդյունքներ | Համայնքի տարեց բնակիչների համար ցերեկային զբաղմունքի՝ ժամանցի, ստեղծագործական աշխատանքի կենտրոնի ստեղծում: |
|  Շահառուների թիվը | Ելակետայինարժեք | Թիրախային արժեքներ |
| 2025 | 2025 | 2026 |
| 50 | 2025 | 100 |
| Ծրագրի միջանկյալարդյունքներ |  |
|  | Ելակետայինարժեք | Թիրախային արժեքներ |
| 2025 | 2025 | 2026 |
| 300 | 300 | 350 |
| Համայնքի տարեց բնակիչները կունենան ցերեկային զբաղմունքի կենտրոն |
| Մշակված ընթացակարգերի թիվը | Ելակետայինարժեք | Թիրախային արժեքներ |
| 2025 | 2025 | 2026 |
| 1 | 1 | 3 |
|  |
| Շահառուների ընտրության չափանիշների, ընթացակարգերի, ձևաչափերի փաթեթները | Ելակետայինարժեք | Թիրախային արժեքներ |
| 2025 | 2025 | 2026 |
| 1 | 1 | 2 |
| Ծրագրի հիմնական գործողությունները | * մշակել և հաստատել շահառուների ընտրության չափանիշները
* մշակել և հաստատել ծրագրի իրականացման ընթացակարգեր
* մշակել և հաստատել ծրագրի հաշվետվողականության մեխանիզմներ
 |
| Ծրագրի բյուջեն | 4.000.000 ՀՀ դրամ/տարեկան |
| Ծրագրի իրականացման համար անհրաժեշտ այլ ռեսուրսներ | Ֆինանսավորում, մասնագիտական ներուժ |
| Ծրագրի հիմնական ռիսկերը | Արտակարգ իրավիճակ, ռազմական դրություն |
| Ծրագրի հիմնական շահառուները | Ջերմուկ համայնքում մշտական կամ փաստացի գրանցում ունեցող բնակիչները |
| Ծրագրի սկիզբ և ավարտ | 2025 -2026 |
| Ծրագրի համառոտ նկարագրություն |  Տարեցների համար կտրամադրվի տարածք, որտեղ նրանք հնարավորություն կունենան 9.00-18.00 կազմակերպել իրենց ժամանցը: |

# **Ծրագրի անձնագիր №4**

«Սոցիալական ձեռներեցության խթանում» համայնքային սոցիալական ծրագրի անձնագիր

|  |
| --- |
| **Անվանումը՝** Սոցիալական ձեռներեցության խթանում |
| Խնդիր, որի լուծմանն է միտված ծրագիրը | Բնակչության սոցիալական պաշտպանություն |
| Ծրագրի անմիջական նպատակ | Խթանել համայնքում սոցիալական ձեռներեցության զարգացումը |
| Ծրագրի հիմնականարդյունքներ | Սոցիալական ձեռներեցությամբ խոցելի խմբում ներառված մարդկանց ակտիվացում, սոցիալական վիճակի բարելավում, սոցիալական հիմնախնդիրների լուծում, աշխատատեղերի ստեղծում |
|  Շահառուների թիվը | Ելակետայինարժեք | Թիրախային արժեքներ |
| 2025 | 2025 | 2026 |
| 200 | 200 | 300 |
| Ծրագրի միջանկյալարդյունքներ |  |
|  | Ելակետայինարժեք | Թիրախային արժեքներ |
| 2025 | 2025 | 2026 |
| 300 | 300 | 400 |
| Համայնքի բնակիչների ձեռներեցությամբ զբաղվելը, ինքնաբավ դառնալը |
| Մշակված ընթացակարգերի թիվը | Ելակետայինարժեք | Թիրախային արժեքներ |
| 2025 | 2025 | 2026 |  |
| 1 | 1 | 3 |  |
|  |
| Շահառուների ընտրության չափանիշների, ընթացակարգերի, ձևաչափերի փաթեթները | Ելակետայինարժեք | Թիրախային արժեքներ |
| 2025 | 2025 | 2026 |  |
| 1 | 1 | 2 |  |
| Ծրագրի հիմնական գործողությունները | * մշակել և հաստատել շահառուների ընտրության չափանիշները
* մշակել և հաստատել ծրագրի իրականացման ընթացակարգերը
* մշակել և հաստատել ծրագրի հիմնական ձևաթղթերի նմուշները
* մշակել և հաստատել ծրագրի հաշվետվողականության մեխանիզմները
 |
| Ծրագրի բյուջեն | 12.000.000 ՀՀ դրամ/տարեկան |
| Ծրագրի իրականացման համար անհրաժեշտ այլ ռեսուրսներ | Ֆինանսավորում, մասնագիտական ներուժ |
| Ծրագրի հիմնական ռիսկերը | Արտակարգ իրավիճակ, ռազմական դրություն |
| Ծրագրի հիմնական շահառուները | Ջերմուկ համայնքում մշտական կամ փաստացի գրանցում ունեցող քաղաքացիները, հատուկ սոցիալական խումբ ունեցող բնակիչները |
| Ծրագրի սկիզբ և ավարտ | 2025 -2026 |
| Ծրագրի համառոտ նկարագրություն |  Սոցիալական ձեռներեցության շնորհիվ համայնքի խոցելի խմբում ներառված բնակիչների ֆինանսական վիճակը կբարելավվի, կունենան մշտական աշխատանք, որն իր հերթին կապահովի հավելյալ եկամուտ |

**ՄԱՍ 3. ԾՐԱԳՐԵՐԻ ԻՐԱԿԱՆԱՑՄԱՆ ՄՇՏԱԴԻՏԱՐԿՈՒՄԸ ԵՎ ԳՆԱՀԱՏՈՒՄԸ, ԴՐԱՆՑ ՎԵՐԱՆԱՅՈՒՄԸ**

1․ Ծրագրերի մշտադիտարկումը և գնահատումն իրականացնում է Ջերմուկի համայնքապետարանի աշխատակազմի սոցիալական աջակցության, առողջապահության, կրթության, մշակույթի, սպորտի և երիտասարդության հարցերի բաժինը, իսկ ֆինանսական միջոցների արդյունավետ կառավարման մասով՝ համայնքապետարանի աշխատակազմի ֆինանսատնտեսագիտական, եկամուտների հաշվառման և հավաքագրման բաժինը։ Համապատասխան ֆինանսական միջոցների առկայության դեպքում մշտադիտարկումը և (կամ) գնահատումը կարող է իրականացվել պայմանագրային հիմունքներով ներգրավված կազմակերպության կամ անհատի միջոցով։

2․ Ծրագրի մշտադիտարկման և գնահատման գործընթացներում կարող են նաև ներգրավվել համայնքի սոցիալական պաշտպանության ոլորտում գործող պետական կամ ոչ պետական կազմակերպությունների ներկայացուցիչներ։

3․ Մշտադիտարկման հիմնական ցուցանիշներն են՝

|  |  |
| --- | --- |
| **ցուցանիշը** | **արդյունքը** |
| սոցիալական արդյունավետություն | արդյունքը պետք է նպաստի համայնքային առաջնահերթ կարիքի բավարարմանը |
| տնտեսական արդյունավետություն | արդյունքը պետք է նպաստի այնպիսի ծառայություննների ստեղծմանը կամ եղածի բարելավմանը, որոնցից ստացված սոցիալական օգուտները համապատասխանում են կատարված ծախսերին |
| համապատասխանություն և հասցեականություն | արդյունքը նպատակաուղղված պետք է լինի սոցիալական կարիքներ ունեցող խմբերին ուղղված ծառայությունների ստեղծմանը կամ դրանց բարելավմանը |
| համընդհանրություն | արդյունքը պետք է նպաստի ծառայություննների մատուցմանը բոլոր նրանց համար, ովքեր դրա կարիքն ունեն |
| ժամանակատարություն | արդյունքը պետք է նպաստի ծառայությունների մատուցումն իրականացնել ողջամիտ ժամանակահատվածում. |
| մատչելիություն | արդյունքը պետք է նպաստի ծառայությունների մատուցման տնտեսական մատչելիության ավելացմանը |
| հասանելիություն | արդյունքը պետք է նպաստի ծառայությունների մատուցման ֆիզիկական հասանելիության բարելավմանը |

4․ Ծրագրի իրականացման ընթացքում՝ մեկնարկից հետո առնվազն իրականացման ժամակահատվածի կեսն անցնելուց հետո, կատարվում է մշտադիտարկում և (կամ) ընթացիկ գնահատումը, որի նպատակն է պարզել, թե, արդյո՞ք, ծրագիրն իրականացվում է ըստ նախատեսվածի, կան, արդյո՞ք, շեղումներ, և ի՞նչ նոր հանգամանքներ են ի հայտ եկել, որոնք կարող են ծրագրի վերանայման պատճառ հանդիսանալ:

5․ Ծրագրի վերանայման գործընթացը կատարում է աշխատակազմի սոցիալական աջակցության, առողջապահության, կրթության, մշակույթի, սպորտի և երիտասարդության հարցերի բաժինը, իսկ ֆինանսական միջոցների արդյունավետ կառավարման մասով՝ համայնքապետարանի աշխատակազմի ֆինանսատնտեսագիտական, եկամուտների հաշվառման և հավաքագրման բաժինը՝ ուշադրություն դարձնելով բնակչության նոր կարիքներին, ռեսուրսային և տնտեսական հնարավորությունների փոփոխություններին, ճգնաժամային երևույթներին և այլն:

6․ Ծրագրի վերանայման դեպքում այն ներկայացվում է համայնքի ղեկավարին, որն էլ, իր հերթին, այն ներկայացնում է համայնքի ավագանու հաստատմանը` որպես վերանայված ծրագիր:

7․ Ծրագրի՝ սահմանված ժամկետի ավարտից հետո կատարվում է դրա վերջնական գնահատում՝ որոշելու ծրագրում ընդգրկված անձանց վրա ծրագրի ունեցած ազդեցության աստիճանը` համեմատելով դրանով առաջադրված նպատակների ու համեմատելով դրանով առաջադրված նպատակների ու խնդիրների հետ: